આપઘાતની વાતો કરનારાઓ વિશે એ નક્કી થઇ શકતું નથી કે એ માત્ર વાતો કરે છે કે પછી સિરિયસલી એવું કંઇ વિચારે છે? એના કારણે જ હાલત વધુ કફોડી થાય છે. માત્ર ડરાવવા ખાતર મરવાની વાતો ન કરવી જોઇએ કારણ કે એનાથી તમારો સંબંધ સરવાળે બગડવાનો જ છે. સાથોસાથ કોઇ આવી વાતો સતત કરતું હોય તો એની માનસિક સારવાર કરાવવી જોઇએ. આવા લોકોને સરખી રીતે ટેકલ ન કરીએ તો એ આપણી હાલત માનસિક સારવાર લેવી એવી કરી નાખે છે. મરવાના ભયે ટકતા સંબંધોમાં કંઇ કસ હોતો નથી, એ તો બસ નભતા હોય છે અથવા તો નભાવવા પડતા હોય છે!